**Vanadzor** (arm. Վանաձոր) on Lorrin maakunnan pääkaupunki Armenian pohjoisosassa Pambakjoen laaksossa. Kaupungin väkiluku oli 107 394 (2001) ja 86 199 (2011). Se on kolmanneksi suurin kaupunki Armeniassa.

Kaupunki sijaitsee jo tuhansia vuosia asutulla seudulla. Kaupungin koillisosasta on löydetty kivikautisen asutuksen (noin 3 000 eaa.) jäänteitä. Kaupungista on löydetty myös pronssikauden kivinen sarkofagi (11.–8. vuosisadalta eaa.). Kaupunki sai nimensä luultavasti 1200-luvulla; nimi johtui läheisen mäen mustasta kirkosta. Kaupunki tunnettiin tsaarin aikaan turkkilaisella nimellä **Karakilisa** (Ղարաքիլիսա, Караклис; musta kirkko), ja neuvostovuosina 1935–1992 se oli nimetty Sergei Kirovin mukaan **Kirovakaniksi**.

Kaupunkia pidetään pittoreskinä ja maisemia luonnonkauniina, vaikka osin sen ilmettä hallitsee suuri kemiallinen tuotantolaitos. Hasan-kaani tuhosi kaupungin perinpohjaisesti Venäjän–Persian sodan aikana 1826. Rautatien avautuminen 1899 edesauttoi kaupungin kehittymistä. Kaupungin läheisyydessä käytiin toukokuussa 1918 Karakilisan taistelu, jossa kenraali Tovmas Nazarbekianin joukot puolustivat menestyksekkäästi seutua maahan tunkeutunutta Turkin armeijaa vastaan muutamaa päivää ennen Sardarapatin ratkaisutaistelua. Taistelun muistopaikalla olevan kirkon raunioihin, jotka sijaitsevat kaksi kilometriä kaupungin länsipuolella Spitak–Vanadzor-valtatien pohjoispuolella, on pystytetty pieni pyhäkkö.

Melko lähellä kaupunkia samassa Lorrin maakunnassa sijaitsee maailmanperintöluettelon kohde, joka koostuu Haghpatin ja Sanahinin kylien luostareista. Seudulla on myös runsaasti muita tutustumisenarvoisia luostareita ja kirkkoja.

Kuvia
-----

* Kaupunki laaksossa, läheiseltä kukkulalta nähtynä.Kaupunki laaksossa, läheiseltä kukkulalta nähtynä.
* 
* Gharakilisan Jumaläidin kirkko ("musta kirkko").Gharakilisan Jumaläidin kirkko ("musta kirkko").
* Gharakilisan Jumaläidin kirkon sisäänkäynti.Gharakilisan Jumaläidin kirkon sisäänkäynti.
* Pyhän Grigori Narekatsilaisen (Grigor Narekatsi) katedraali. Pyhän Grigori Narekatsilaisen (Grigor Narekatsi) katedraali.
* Neitsyt Marian ortodoksinen kirkko. Neitsyt Marian ortodoksinen kirkko.
* kaupungintalo.kaupungintalo.
* maakuntahallinnon rakennus.maakuntahallinnon rakennus.
* Taidemuseo.Taidemuseo.
* Kulttuuritalo.Kulttuuritalo.
* Univermag-tavaratalo ympäristöineen.Univermag-tavaratalo ympäristöineen.
* Rautatieasemaa ja ratapihaa.Rautatieasemaa ja ratapihaa.
* Teollisuusaluetta.Teollisuusaluetta.
* Koristeltuja paikallisia hedelmiä.Koristeltuja paikallisia hedelmiä.

Lähteet
-------

1. 1 2 3 4 5  Vanadzor Armenian Travel Bureau, atb.am. Viitattu 10.7.2015. (englanniksi)
2. ↑  Population Census 2011: Table 1.5 Distribution of RA Population by Density of Administrative-territorial Units According to 2001 and 2011 Population Censuses. Republic of Armenia, De jure population (pdf) (taulukko peräisin Armenian vuoden 2011 väestönlaskennan sivustolta) *The Results of 2011 Population Census of the Republic of Armenia (Indicators of the Republic of Armenia)*. Armenian tasavallan kansallinen tilastopalvelu, armstat.am. Viitattu 10.7.2015. (englanniksi)

Aiheesta muualla
----------------

* Kuvia tai muita tiedostoja aiheesta **Vanadzor** Wikimedia Commonsissa